|  |  |  |
| --- | --- | --- |
|  ที่ มท ๐๘๑๙.๒/ว  |   | กรมส่งเสริมการปกครองท้องถิ่นถนนนครราชสีมา เขตดุสิต กทม. ๑๐๓๐๐  |

 เมษายน 2566

เรื่อง ขอความร่วมมือส่งบุคคลหรือจิตอาสาที่มีคุณสมบัติตามหลักเกณฑ์ สมัครเข้ารับการพิจารณาคัดเลือกเพื่อเข้ารับโล่เกียรติยศ โครงการจิตอาสากู้ชีพไทย เทิดไท้องค์ราชัน ประจำปี 2565

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือมูลนิธิการแพทย์ฉุกเฉินแห่งชาติ ในพระราชูปถัมภ์ ที่ มพฉ 36/2566

 ลงวันที่ 11 เมษายน 2566 จำนวน 1 ชุด

 ด้วยมูลนิธิการแพทย์ฉุกเฉินแห่งชาติ ในพระราชูปถัมภ์ ขอความร่วมมือส่งบุคลากรเข้าร่วมคัดเลือกตามโครงการจิตอาสากู้ชีพไทย เทิดไท้องค์ราชัน ประจำปี 2565 เพื่อเทิดพระเกียรติพระบาทสมเด็จพระเจ้าอยู่หัว (รัชกาลที่ 10) เพื่อคัดเลือกให้ได้รับการยกย่องเชิดชูเกียรติและรับโล่แห่งเกียรติยศ รายละเอียดปรากฎตามสิ่งที่ส่งมาด้วย

 กรมส่งเสริมการปกครองท้องถิ่น จึงขอความร่วมมือจังหวัดประชาสัมพันธ์ให้บุคลากร
ที่มีความสนใจสมัครเข้ารับการพิจารณาคัดเลือกเพื่อเข้ารับโล่เกียรติยศโครงการดังกล่าว และแจ้งให้องค์กรปกครองส่วนท้องถิ่นทราบด้วย โดยผู้สนใจสามารถเสนอชื่อให้มูลนิธิการแพทย์ฉุกเฉินแห่งชาติ ในพระราชูปถัมภ์โดยตรง ทั้งนี้ สามารถดาวน์โหลดเอกสารได้ที่เว็บไซต์ https://bit.ly/3KPpsVo หรือ QR code ท้ายหนังสือฉบับนี้

 จึงเรียนมาเพื่อโปรดพิจารณา

ขอแสดงความนับถือ

 อธิบดีกรมส่งเสริมการปกครองท้องถิ่น



กองสาธารณสุขท้องถิ่น

กลุ่มงานส่งเสริมสุขภาพ

โทร. ๐-๒๒๔๑-๙๐๐๐ ต่อ 5405/081-174-3738

ผู้ประสานงาน นางสาวภัชร์จิรัสม์ ธัชเมฆรัตน์/นายจักรพงษ์ ดอกกุหลาบ

ไปรษณีย์อิเล็กทรอนิกส์ saraban@dla.go.th

ร.อสถ. ..............................................

ผอ.กสธ. ...........................................

หน.กง.สส. ........................................

จนท. ………………………………………...